text: Nú heystið er komið, er føroyskt grønmeti at fáa til keyps hvønn mikudag kl. 14.00 i Vágsbotni í Havn. Hetta er framúr grønmeti við framúr góðsku og smakki, sum kemur frá grønmetisframleiðarum í Sandoynni.
text: #000001
text: FNU vil við hesum varpa ljós á týdningin av, at vit øll, hvør sær, stuðla øllum, sum framleiða føroyskt grønmeti. Tað hevur stóran týdning, at vit í Føroyum framleiða størri part av tí, sum vit eta, tí tað er bæði gott fyri búskapin og tað er gott fyri umhvørvið, at maturin, sum vit eta, skal so stutta leið, sum til ber og harvið hevur minni CO2 útlát. Og ikki minst, er tað ein góð kensla, at vit í Føroyum megna at skapa “stutt fluttar føroyskar framleiðslur” á høgum gastronomiskum støði.
text: #000002
text: FNU fegnast um gongdina seinnu árini, sum ikki minst er eyðsýnd í Sandoynni, har bæði bøndur og Veltan taka stór stig.
text: #000003